Document ID: 32013D0213

DEĊIŻJONI TA’ IMPLIMENTAZZJONI TAL-KUMMISSJONI
tad-29 ta’ April 2013
li temenda d-Deċiżjoni 2010/221/UE fir-rigward tal-approvazzjoni ta’ miżuri nazzjonali għall-prevenzjoni tal-introduzzjoni tal-ostreid herpesvirus 1 μνar (OsHV-1 μνar) f’ċerti żoni tal-Irlanda u r-Renju Unit
(notifikata bid-dokument C(2013) 2381)
(Test b’relevanza għaż-ŻEE)
(2013/213/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (1), u b’mod partikolari l-Artikolu 43(2) tagħha,
Billi:
(1)
Id-Deċiżjoni tal-Kummissjoni 2010/221/UE tal-15 ta’ April 2010 li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi b’konformità mal-Artikolu 43 tad-Direttiva tal-Kunsill 2006/88/KE (2) tippermetti li ċerti Stati Membri japplikaw restrizzjonijiet fuq konsenji tal-annimali akkwatiċi li jitqiegħdu fis-suq jew jiġu importati, sabiex jevitaw l-introduzzjoni ta’ ċertu mard fit-territorju tagħhom.
(2)
L-Istati Membri jistgħu japplikaw dawn ir-restrizzjonijiet jekk ikunu wrew li t-territorju tagħhom, jew ċerti żoni demarkati tat-territorju tagħhom, huma liberi minn dan il-mard jew li dawn stabilixxew programm ta’ qerda biex jiksbu din il-libertà.
(3)
Ir-restrizzjonijiet relatati mal-ostreid herpesvirus 1 μνar (OsHV-1 μνar) previsti fid-Deċiżjoni 2010/221/UE huma maħsuba biex japplikaw biss sat-30 ta’ April 2013. L-OsHV-1 μνar hija marda emerġenti b’ħafna inċertezzi u l-programmi ta’ sorveljanza approvati b’din id-Deċiżjoni għadhom ma ġewx evalwati bis-sħiħ. Għalhekk, il-perjodu ta’ żmien li fih l-Istati Membri jistgħu japplikaw restrizzjonijiet relatati ma’ din il-marda għandu jiġi estiż b’sena.
(4)
Id-Deċiżjoni 2010/221/UE għandha għaldaqstant tiġi emendata skont dan.
(5)
Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 3a(2), tad-Deċiżjoni 2010/221/UE, id-data “30 ta’ April 2013” għandha tiġi sostitwita bid-data “30 ta’ April 2014”.
Artikolu 2
Din id-Deċiżjoni għandha tapplika mill-1 ta’ Mejju 2013.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, id-29 ta’ April 2013.

Labels: 3
0
18
6